
        REPUBLICA MOLDOVA

              

               РЕСПУБЛИКА МОЛДОВА

CONSILIUL or. ŞOLDĂNEŞTI                                    СОВЕТ  гор.  ШОЛДЭНЕШТЬ 
MD-7201, or. Şoldăneşti, str. Independenții 1     
                  MD-7201, г. Шолдэнешть, ул.Индепенденцей 1 

       Tel.: (272) 2-23-05; 2-54-67. 


                                   Tел.: (272) 2-23-05; 2-54-67. 


                                                                                                                                                                         proiect                                                                                

                                                            D E C I Z I E  nr. 9/25   

                                                                                                                                  din 18.12.2025     

  Cu  privire la aprobarea Condițiilor de acces pe proprietatea

publică a Primăriei orașului Șoldănești în vederea construirii 

(instalării), întreținerii, demontării, înlocuirii, transferului sau

retehnologizării rețelelor publice de comunicații electronice ori 

a elementelor de infrastructură necesare susținerii acestora

     În temeiul art.14 alin. (3), art. 19 din Legea nr.436/2006 privind administrația publică locală, Legii nr.28/2016 privind accesul pe proprietăți și utilizarea partajată a infrastructurii asociate rețelelor publice de comunicații electronice, Hotărîrii Guvernului RM nr.1434/2016 cu privire la  aprobarea Metodologiei de calcul a tarifelor maxime pentru dreptul de acces pe proprietătile publice și/sau de utilizare partajată a infrastructurii fizice, în urma consultărilor publice consemnate prin Proces-verbal 1 din 22.10.2025, Consiliul orășenesc Șoldănești 

                                                                    D E C I D E :

1.Se aprobă Condițiile de acces pe proprietatea publică a Primăriei or. Șoldănești în vederea  construirii (instalării), întreținerii, demontării, înlocuirii, transferului sau retehnologizării rețelelor publice de comunicații electronice ori a elementelor de infrastructură necesare  susținerii acestora, conform anexei, parte integrantă a deciziei.

2.Se aprobă tariful anual pentru exercitarea dreptului de acces asupra imobilului–blocuri locative în mărime de 10.00 (zece lei 00 bani) lei pentru un apartament/spațiu nelocativ (cu  excepția încăperilor auxiliare) cît și pentru exercitarea dreptului de acces asupra pilonilor de  iluminare stradală în mărime de 120.00 ( una sută douăzeci lei 00 bani) lei  pentru o unitate de  pilon, cu  achitarea anuală a tarifului.

3.Se desemnează Primarul or. Șoldănești dl Groza Vadim, cu dreptul de a semna cu titularii dreptului de acces pe proprietatea publică or. Șoldănești, în vederea construirii (instalării), întreținerii, demolării, înlocuirii, transferului sau retehnologizării rețelelor publice de comunicații electronice ori a elementelor de infrstructură necesare susținerii acestora, conforrm  Condițiilor de acces pe proprietatea publică.

4.Secretara Consiliului, Dna Rodica Cazacu, va transmite decizia și condițiile de acces aprobate Agenției Naționale pentru Reglementare în Comunicații Electronice și Tehnologia Informației.

5.Controlul asupra executării prezentei decizii se atribuie Comisiilor consultative de specialitate „Activităţi Economico-Financiare, Agricultură, Industrie şi Comerţ”, ,,Protecția mediului, amenajarea teritoriului, construcții si transport” și ,,Drept și disciplină”.

6.Decizia intră în vigoare din momentul includerii în Registrul de Stat a Actelor  Locale.

      Președintele ședinței: 

       Secretara Consiliului:                                                                       Rodica CAZACU

  Anexă

                                                                                                                 la Decizia CO Șoldănești

                                                                                                                 Nr. 9/25 din 18.12.2025

                                                           CONDIȚIILE DE ACCES

             pe proprietatea publică, aflată în adminiatrarea (gestiunea) Primăriei orașului 

             Șoldănești, în vederea  construirii (instalîrii), întreținerii, demontării, înlocuirii, 

             transferului sau retehnologizării rețelelor publice de comunicații electronice ori 

             a elementelor de infrasructură necesare susținerii acestor rețele

I. Entitatea care deține dreptul  de administrare, modalitatea în care  aceasta
      poate fi  contactată în vederea  depunerii  cererilor  de acces pe  proprietate:

1) Primăria orașului Șoldănești, cu sediul la adresa: MD-7201, strada Independenței  nr. 1  or. Șoldănești, RM.

2) Datele de contact  pentru  depunerea cererilor de acces: tel. 272-2-54-67 – secretar,                              email:  soldanesti.primaria@gmail.com primaria.soldanesti@apl.gov.md
II. Caracteristicile proprietății publice aflate în administrare (gestiune), care 

            constituie obiectul  dreptului de acces:

1) Proprietatea publică care constituie  obiectul dreptului de acces este  parte a imobilelor  aflate în administrarea (gestiunea) Primăriei or. Șoldănești: blocuri locative, piloni de iluminare stradală.

2) Dreptul de acces pe  proprietatea publică prevăzută la alin. 1) este un drept de uz  (folosință) care se exercită în condițiile legii de către furnizorii de rețele de comunicații  electronice (în continuare denumiți furnizori), cu respectarea principiului minimei  atingeri aduse  proprietății.

3) Furnizorii pot beneficia de dreptul de acces pe proprietatea publică, aflată în administra-rea (gestiunea) autorității publice, în condițiile  Legii privind  accesul pe  proprietății și utilizarea partajată a infrastructurii asociate rețelelor publice de comunicații electronice  nr. 28 din 10 martie 2016 ( în continuare  Legea nr. 28/2016), dacă sunt  îndeplinite în mod  cumulativ următoarele condiții:

a) Exercițiul acestui drept  nu contravine destinației proprietății publice sau  interesului public față de proprietatea publică sau  interesul public față de proprietățile în cauză;

b) Lucrările de acces pe propriertatea  publică se efectuează în conformitate cu cerințele de  urbanism (Codul urbanismului și construcțiilor, aprobat prin legea nr.434 din 28.12.2023, Legea nr.721/1996 privind calitatea de construcții), de amenajare a teritoriului, privind calitatea în construcții sau cele privind protecția mediului, a sănătății, a ordinii publice, apărarea și  securitatea națională, prevăzute de reglemen-tările din domeniile respective.

4) Imobilul la care se referă accesul:

· Blocuri locative

· Piloni de iluminat stradal 

III. Tariful pentru dreptul de acces  și condițiile în care  acesta se aplică:

1) Tariful maxim pentru dreptul de acces se calculează sub formă unei plăți unice anuale, conform Metodologiei de calcul a tarifelor  maxime pentru dreptul de acces pe  proprietățile publice și/sau de utilizare partajată a infrastructurii fizice, aprobat prin Hotărîrea Guvernului nr.1434 din 29.12.2016 și include costurile suportate  de către  titularul dreptului de proprietate sau titularul dreptului de administrare, luînd în conside-rare criteriile stabilite de metodologia menționată.

2) Tariful anual pentru exercitarea dreptului de acces asupra imobilului – blocuri locative constituie 10.00 (zece lei 00 bani) lei pentru un apartament/spatiu nelocativ (cu excepția încăperilor auxiliare) cît și pe pilonii iluminatului stradal constituie 120.00 (una sută douăzeci lei 00 bani ) lei pentru o unitate de pilon, cu achitarea anuală a plății. 

   2.1) Nivelul efectiv al tarifului de acces, precum și modalitatea sa de plată  (anual, trimestrial, lunar,  integral) se stabilețte prin negociere directă  cu furnizorul de comunicații electronice în  funcție de elementele  rețelelor de comunicații electronice și de elementele de infrastructură care  fac obiectul lucrărilor de acces, pe baze nediscriminatorii.

     3) Tariful de acces se va achita  la încheierea contractului de acces. Contractul încheiat în  forma autentică va urma modelul contractului-tip, stabilit prin Hotărîrea Consiliului de  Administrație al ANRCETI nr.13 din 07 iulie 2016 privind aprobarea Contractului-tip de acces pe proprietatea publică sau privată în vederea construirii (instalării), întreținerii, demontării, înlocuirii, transferului sau retehnologizării rețelelor publice de comunicații electronice ori a  elementelor de infrastructură necesară susținerii acestora.

     4) Tariful maxim pentru  accesul pe proprietate publică  se stabilește  cu  respectarea  următo-arelor principii:

a)  să fie justificat și  proporțional cu afectarea imobilului;

b) acoperă exclusiv  contravaloarea despăgubirii  pentru  prejudiciile directe și certe  cauzate prin efectuarea lucrărilor de instalare, întreținere, demolare, înlocuirea, transferare sau  retehnologiza-re a rețelelor publice  de  comunicații electronice.

c) să fie diminuare corespunzător cu plusul de valoare adus imobilelor proprietate publică ce au instalate rețele de comunicații electronice, comparativ cu imobilele care nu dețin  infrastructura  pentru comunicații electronice.

IV.     Limitări cu privire la exercitarea dreptului de ecces: 
1) Lucrările necesare pentru  exercitarea dreptului de acces, inclusiv și pentru  exploatarea și  întreținerea  echipamentelor, instalate pe proprietatea titularului dreptului de  proprietate sau  titularului dreptului de  administrare, se  realizează cu  respectarea  următoarelor condiții:

a)  să nu deterioreze  căile de acces a imobilului și nici a altor entități situate în preajmă.

b)  să nu se perturbeze regimul de activitate al titularului dreptului de proprietate sau  titularului de  administrare  și a altor  entități din aceeași zonă.

2) Furnizorii au obligația de a readuce în starea inițială  proprietatea afectată  de realizarea  lucrărilor de acces sau, prin acordul părților, de a compensa cheltuielile determinate de  readucerea în starea  inițială a  proprietății afectate.

3) Furnizorii au obligația să suporte în întregime cheltuielile cu privire la  instalarea, modifi-carea, operarea, întreținerea și reparația rețelelor publice de  comunicații electronice sau  a elementelor de  infrastructura necesare susținerii acestora.

4) Furnizorii au obligația  să reamplaseze  elementele rețelelor publice  de comunicații elec-tronice ori  elementele de  infrastructură  necesare susținerii acestora pe cheltuiala proprie, la  solicitarea justificată a titularului dreptului de proprietate sau  titularului dreptului de  administrare.

5) Furnizorii garantează că elementele de rețea instalate pe proprietatea publică nu au  efecte secundare/nocive pentru  persoanele aflate în perimetrul imobilului.

6) Furnizorii au obligația  de a lua toate  măsurile necesare  în scopul evitării  producerii de accidente care să pună în pericol viața cetățenilor, să producă pagube  materiale sau care să restricționeze accesul în/pe imobilul în cauza.

7) Atunci cînd lucrările de acces intervin asupra structurii de rezistență a  construcției sau imobilului și se încărcă cu o sarcină suplimentară, accesul va fi analizat numai după expertizarea tehnică a imobilului/construcției.

8)  Este interzisă amplasarea cu titlu provizoriu sau definitiv  pe fațadă, acoperișul și pereții exteriori ai imobilului, role de cabluri rezultate ca surplus al rețelelor de  comunicații sau a  diverselor echipamente care nu contribuie efectiv la funcționarea rețelei existente. 

9) Modalitățile de amplasare a elementelor rețelelelor de comunicații ori elementelor de  infrastructură asociată vor respecta normele tehnice aplicabile în vigoare privind  proiec-tarea și instalarea rețelelor de comunicații electronice.

V. Procedura detaliată ce trebuie respectată de solicitantul dreptului de acces: 
     1) În  vederea exercitării dreptului de acces, solicitantul va depune o cerere  de acces  însotiță de toate documentele ce confirmă îndeplinirea condițiilor de acces, după cum urmează:

     a) datele de identificare și de contact ale furnizorului solicitant care intenționează să realizeze lucrările  de acces pe proprietății și/sau de utilizare partajată a infrastructurii fizice; 

     b) proprietatea, infrastructura fizică sau zona în care se intenționează să se realizeze dreptul de acces ori de  utilizare partajată a infrastructurii fizice (se va prezenta planul de  situație, alte documente edificatoare);

     c) scopul solicitării dreptului de acces  în zona respectivă;

     d) lucrările ce urmează a fi efectuate (memoriul tehnic de prezentare); 

     e) durata estimativă a realizării lucrărilor, dar și perioada în care furnizorul intenționează să beneficieze de acces pe proprietatea publică.

     2) Titularul dreptului de proprietate sau  titularul  dreptului de  administrare va  examina și  soluționa în conformitate cu  prevederile Legii  nr. 28/2016  cererea de acces, documentele și informațiile  prezentate în vederea respectării prezentelor condiții de acces și va comunica solicitantului soluția motivată, în termen de cel mult 10 zile lucrătoare  de la data  primirii cererii de acces, însoțită de documentele și informațiile respective.

     3) În cazul  transmiterii unei cereri  incomplete, se va solicita completarea acesteia în cel  mult 10 zile de la primirea cererii, termenul prevăzut  la alin.2) prelungindu-se în mod  corespun-zător cu  intervalul de timp în care solicitantul va completa cererea.

     4) Acordarea dreptului de acces poate fi refuzată  doar în cazuri obiective și temeinic  justificate. Motivele care au determinat  respingerea cererii se comunică solicitantului în formă  scrisă.

VI.    Prevederi finale : 

1) Exercitarea dreptului  de acces al furnizorului se va face doar  după încheierea unui  contract de acces. Contractul incheiat va urma modelul contractului-tip de acces pe  proprietatea publică sau privată în vederea construirii (instalării), întreținerii, demontării, înlocuirii, transferului sau retehnologizării rețelelor publice de comunicații electronice  ori a elementelor de infrastructură necesare susținerii acestora, aproban prin Hotărîrea Consiliului de Administrație al ANRCETI nr.13 din 07.07.2016.

2) Contractul privind exercitarea  dreptului de acces se va încheia pe toată durata de funcționare  a rețelelor publice de  comunicații electronice. 

3) Contractul de acces  se încetează prin acordul de voință al părților, prin dispariția imobilului, la expirarea duratei sale, ca urmare a rezilierii pentru neexecutarea obligațiilor sau  în alte condiții contractuale legale.

4) Condițiile în care se realizează dreptul de acces a furnizorilor de rețele publice de  comunicații electronice pe proprietatea publică, în termen de 30 de zile de la data primirii primei cereri privind exercitarea dreptului de acces la o anumită proprietate, se publică pe pagina  web oficială a titularului dreptului de proprietate sau titularului dreptului de administrare, atunci cînd aceasta există sau se afișează în locuri vizibile la propriul sediu.

5) Titularul de proprietate sau titularul de administrare va transmite ANRCETI o copie a  condițiilor de acces  stabilite inițial și a oricăror modificări/completări ale acestor condiții, în termen de 3 zile lucrătoare din data publicării acestora pe pagina sa web oficială.

6) Lucrările de acces se pot efectua numai cu respectarea  prevederilor prevăzute  de Legea  nr.28/2016 și ale prezentelor condiții.

7) Prezentele condiții de acces se vor modifica și/sau completa în mod corespunzător în  funcție de modificările/completările întroduse în Legea  nr.28/2016.

8) Prezentele condiții se completează de drept cu dispozițiile legislației și reglementările în vigoare emise în acest sens.

